આખા વિશ્વમાં લાખોની સંખ્યામાં અનુયાયીઓ અને સમર્થકો ધરાવતા રામ રહીમને શુક્રવારે સીબીઆઇ અદાલત દ્વારા દોષી જાહેર કરાતાં તેમને હવાઇ માર્ગે રોહતક જેલ સુધી લઇ જવાયા હતા. જ્યાં તેમને નવી ઓળખાણ મળી છે, કેદી નંઃ 1997. સૂત્રોના જણાવ્યા અનુસાર તેમણે જેલમાં રાત્રે માત્ર એક રોટલી અને એક ગ્લાસ દૂધ જ લીધું હતું. તેઓ આખી રાત જાગતા રહ્યા હતા. સવારે 5 વાગે તેમણે એક કલાક યોગા કર્યું અને ત્યાર બાદ થોડી વાર સુઇ ગયા હતા.